ai4bharat/Pralekha huggingface dataset:
ஊரக வளர்ச்சி அமைச்சகம்
உலக வர்த்தக அமைப்பின் தலைமை இயக்குநர் டாக்டர் நகோசி ஒகோஞ்சோ-இவேலா சுய உதவிக் குழு உறுப்பினர்கள் மற்றும் ஊரக வளர்ச்சி அமைச்சகத்தின் அதிகாரிகளுடன் உரையாடல்
இந்தியாவிற்கு பயணம் மேற்கொண்டுள்ள உலக வர்த்தக அமைப்பின் தலைமை இயக்குநர் டாக்டர் மேன்மைமிகு நகோசி ஒகோஞ்சோ-இவேலா, தீன்தயாள் அந்தியோதயா திட்டம்- தேசிய கிராமப்புற வாழ்வாதார இயக்கத்தின் கீழ் ஆதரவு பெற்று இயங்கி வரும் சுய உதவிக் குழு உறுப்பினர்கள் மற்றும் இந்திய அரசின் ஊரக வளர்ச்சி அமைச்சகத்தின் அதிகாரிகளுடன் 2021 அக்டோபர் 22 அன்று உரையாடினார்.
ஊரக வளர்ச்சி அமைச்சகத்தின் இணைச் செயலாளர் திரு சரண்ஜித் சிங் தலைமை வகித்த இந்த உரையாடலில் ஊரக வளர்ச்சி அமைச்சகத்தின் இயக்குநர் திரு ராகவேந்திர பிரதாப் சிங் மற்றும் தீன்தயாள் அந்தியோதயா திட்டம்- தேசிய கிராமப்புற வாழ்வாதார இயக்கத்தின் தேசிய திட்ட மேலாண்மை பிரிவின் நிபுணர்கள் உள்ளிட்டோர் கலந்து கொண்டனர். ஜெனிவாவில் உள்ள உலக வர்த்தக அமைப்பிற்கான இந்தியாவின் நிரந்தர பிரதிநிதி திரு அபிமன்யு சர்மாவும் இதில் பங்கேற்றார்.
தீன்தயாள் அந்தியோதயா திட்டம்- தேசிய கிராமப்புற வாழ்வாதார இயக்கத்தின் பல்வேறு அம்சங்கள் குறித்தும் கொரோனா பெருந்தொற்றின் போது சுய உதவிக் குழுக்களின் செயல்பாடுகள் குறித்தும் திரு சரண்ஜித் சிங் விளக்கினார்.
மத்தியப் பிரதேசத்தைச் சேர்ந்த திருமிகு ராம்பேட்டி சென், பீகாரைச் சேர்ந்த திருமிகு சுஷ்மா தேவி, மத்தியப் பிரதேசத்தை சேர்ந்த திருமிகு ஜமுனா, கேரளாவை சேர்ந்த திருமிகு சுஜாதா உன்னிகிருஷ்ணன் மற்றும் ஜார்கண்ட் மாநிலத்தை சேர்ந்த திருமிகு நந்தினி தேவி உள்ளிட்ட சுய உதவிக் குழு பிரதிநிதிகளுடன் உலக வர்த்தக அமைப்பின் தலைமை இயக்குநர் டாக்டர் மேன்மைமிகு நகோசி ஒகோஞ்சோ-இவேலா காணொலி மூலம் உரையாடினார்.
சுய உதவிக் குழு உறுப்பினர்களின் பணிகள், சுய உதவிக் குழுவில் சேர்ந்த அனுபவம், அதன் மூலம் பொருளாதார ரீதியாகவும் சமூக ரீதியாகவும் ஏற்பட்ட தாக்கம் மற்றும் கொரோனா பெருந்தொற்றின் சவால்களை அவர்கள் எப்படி எதிர்கொண்டனர் என்பது குறித்து அவர் கேட்டு அறிந்துகொண்டார்.
தங்கள் வாழ்விலும் சமூகத்திலும் நேர்மறையான மாற்றத்தை ஏற்படுத்திய சுய உதவிக் குழு உறுப்பினர்களின் முயற்சிகளுக்கு வாழ்த்து தெரிவித்த உலக வர்த்தக அமைப்பின் தலைமை இயக்குநர், பெருந்தொற்றின் போது சுய உதவிக் குழு உறுப்பினர்களால் எடுக்கப்பட்ட முயற்சிகளை பாராட்டியதோடு அவர்களின் எதிர்கால முயற்சிகளுக்கு நல்வாழ்த்துகளை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765962
-----
(Visitor Counter : 175
பழங்குடியினர் நலத்துறை அமைச்சகம்
நாகாலாந்தின் வோகா-வில் உள்ள வன நிதி தொகுப்புகள், பழங்குடியின தொழில்முனைவோருக்கு உதவிகரமாக திகழ்கின்றன
உறுப்பினர்கள் அதிக வருவாய் ஈட்டுவதற்கு, தொகுப்பு வளர்ச்சி மற்றும் மதிப்புக் கூட்டுதல் எவ்வாறு உதவுகிறது என்பதற்கு, நாகாலாந்தின் பழங்குடியின தொழில்முனைவு, நாட்டிற்கே சிறந்த உதாரணமாகத் திகழ்கிறது. மத்திய பழங்குடியினர் நல அமைச்சகத்தின் TRIFED எனப்படும் பழங்குடியினர் கூட்டமைப்பு, மாநில அரசுகளுடன் இணைந்து அறிமுகப்படுத்தியுள்ள பிரதமரின் வன நிதித் திட்டத்தின் கீழ் உருவாக்கப்பட்ட பல்வேறு தொகுப்புகளில் இதுவும் ஒன்று. பழங்குடியினர் தங்களது தொழிலை விரிவுபடுத்தி, வருவாயை அதிகரித்துக்கொள்ள, அவர்களுக்கு, நிதி மூலதனம், பயிற்சி, வழிகாட்டுதல் போன்றவற்றை வழங்கி அதிகாரமளிப்பதே இத்திட்டத்தின் நோக்கம்.
நாகாலாந்து தேனி வளர்ப்பு மற்றும் தேன் இயக்கம், மாநிலத்தில் தேன் உற்பத்திக்கான செயல்பாட்டு முகமையாகத் திகழ்வதுடன், மேற்குறிப்பிட்ட தொகுப்புகளை செயல்படுத்தும் முகமையாகவும் உள்ளது. மலைப்பகுதி துடைப்பம், சிப்பிக் காளான், இஞ்சி மற்றும் பித்தப்பை கொட்டை போன்ற, பிற வகையான சிறு வன உற்பத்திப் பொருட்களை சந்தைப்படுத்துவதற்கான அரசு அமைப்பாகவும் இந்த முகமை திகழ்கிறது.
TRIFED நிறுவனத்தின் முயற்சிகள் வாயிலாக, குறைந்தபட்ச ஆதரவு விலை மூலம், “சிறு வன உற்பத்திப் பொருட்களை சந்தைப்படுத்துவதற்கான நடைமுறை மற்றும் சிறு வன உற்பத்திப் பொருட்களுக்கான மதிப்புச் சங்கிலி மேம்பாடு” பழங்குடியினரின் சூழலியலில் பெரும் மாற்றத்தை ஏற்படுத்தியுள்ளது. மத்திய – மாநில அரசுகளின் நிதியைப் பயன்படுத்தி, நாடு முழுவதும் ரூ.30 கோடி அளவிற்கு மேற்கொள்ளப்பட்ட கொள்முதல் அளவு தற்போது, ரூ.1,843 கோடி அளவிற்கு அதிகரித்துள்ளது. வன் தன் பழங்குடியினர் ஸ்டார்ட்-அப் நிறுவனங்கள், வனப்பொருட்களை சேகரிக்கும் பழங்குடியினர், வனப்பகுதிகளில் வசிப்போர் மற்றும் பழங்குடியின கைவினைஞர்களுக்கு வேலைவாய்ப்பு வழங்கும் முக்கிய ஆதாரமாக உருவெடுத்துள்ளன.
நாகாலாந்தில் மட்டும், 285 வன் தன் சுய உதவிக் குழுக்களுக்கு ஒப்புதல் அளிக்கப்பட்டு, 19 வன் தன் வளர்ச்சி மையங்களாக உட்படுத்தப்பட்டு, வோகா உள்ளிட்ட மாவட்டங்களில் செயல்பட்டு வருகின்றன. இந்த வளர்ச்சி மையங்கள், மலைத் தேன், நெல்லிக்காய், பித்தப்பை கொட்டை, இஞ்சி, மஞ்சள், மலைத் துடைப்பம், சிப்பிக் காளான், ரோசெல் மற்றும் ஸாந்தோசைலம் போன்றவற்றை உற்பத்தி செய்து, சந்தைப்படுத்துவதன் மூலம், இந்த மையத்தில் இணைந்துள்ள 5,700 உறுப்பினர்களுக்கு பயனளித்துள்ளது. இது, நாகாலாந்தின் பழங்குடியின சமுதாயத்தினரின் மேம்பாடு மற்றும் அதிகாரமளித்தலுக்கு உதவியுள்ளது.
பிரதமர் அலுவலகம்
டிசம்பர் 14ஆம் தேதி அகமதாபாத்தில் நடைபெறும் பிரமுக் சுவாமி மகாராஜ் சதாப்தி மஹோத்சவின் தொடக்க விழாவில் பிரதமர் பங்கேற்கிறார்
14 டிசம்பர் 2022 அன்று அகமதாபாத்தில் மாலை 5:30 மணிக்கு நடைபெறவுள்ள பிரமுக் ஸ்வாமி மஹராஜ் சதாப்தி மஹோத்சவின் தொடக்க விழாவில் பிரதமர் திரு நரேந்திர மோடி பங்கேற்கிறார்.
புனித பிரமுக் சுவாமி மகாராஜ் இந்தியா மற்றும் உலகம் முழுவதும் எண்ணற்ற மனங்களைத் தொட்ட ஒரு வழிகாட்டி மற்றும் குரு ஆவார். அவர் ஒரு சிறந்த ஆன்மீகத் தலைவராக மதிக்கப்பட்டு போற்றப்பட்டார். அவரது வாழ்க்கை ஆன்மீகம் மற்றும் மனிதநேய சேவைக்காக அர்ப்பணிக்கப்பட்டது. போச்சசன்வாசி அக்ஷர் புருஷோத்தம்  ஸ்வாமிநாராயண் சன்ஸ்தாவின் தலைவராக, அவர் எண்ணற்ற கலாச்சார, சமூக மற்றும் ஆன்மீக முயற்சிகளை ஊக்குவித்து, கோடிக்கணக்கான மக்களுக்கு அன்பும் ஆறுதலும் வழங்கினார். மதிப்புக்குரிய பிரமுக் சுவாமி மகாராஜின் பிறந்த நூற்றாண்டு விழாவில், உலகம் முழுவதும் உள்ள மக்கள் அவரது வாழ்க்கையையும் பணியையும் கொண்டாடி வருகின்றனர். உலகக் கொண்டாட்டங்கள் அனைத்தையும் 'பிரமுக் ஸ்வாமி மஹராஜ் சதாப்தி மஹோத்சவ்' என்ற பெயரில் பாப்ஸ் சுவாமிநாராயண் சன்ஸ்தாவின் உலகளாவிய தலைமையகமான ஷாஹிபாக், பாப்ஸ் ஸ்வாமிநாராயண் மந்திர் ஒன்றிணைத்து மாபெரும் விழாவாக நடத்துகிறது. இது ஒரு மாத கால கொண்டாட்டமாக 15 டிசம்பர் 2022 முதல் 15 ஜனவரி 2023 வரை அகமதாபாத்தில் நடைபெறும். இதில் தினசரி நிகழ்வுகள், கருப்பொருள் கண்காட்சிகள் மற்றும் சிந்தனையைத் தூண்டும் அரங்குகள் இடம்பெறும்.
பாப்ஸ் சுவாமிநாராயண் சன்ஸ்தா 1907-இல் மகாராஜால் சாஸ்திரி அவர்களால் நிறுவப்பட்டது. வேதங்களின் போதனைகளின் அடிப்படையிலும் நடைமுறை ஆன்மீகத்தின் தூண்களின் அடிப்படையிலும் நிறுவப்பட்ட பாப்ஸ் இன்றைய ஆன்மீக, தார்மீக மற்றும் சமூக சவால்களை எதிர்கொள்ள அனைவரையும் சென்றடைகிறது. பாப்ஸ் நம்பிக்கை, ஒற்றுமை மற்றும் தன்னலமற்ற சேவையின் மதிப்புகளைப் பாதுகாப்பதை நோக்கமாகக் கொண்டுள்ளது. மேலும் அனைத்து தரப்பு மக்களின் ஆன்மீக, கலாச்சார, உடல் மற்றும் உணர்ச்சித் தேவைகளையும் வழங்குகிறது. உலகளாவிய ரீதியிலான முயற்சிகள் மூலம் மனிதாபிமான செயல்களை மேற்கொண்டு வருகிறந்து.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
ஐரோப்பிய ஒன்றியத்தின் தூதுக்குழுவும் மத்திய அமைச்சர் திரு பர்ஷோத்தம் ரூபாலாவும் மீன்வளத்துறை தொடர்பான பல்வேறு இருதரப்பு பிரச்சினைகள் குறித்து கலந்துரையாடினர்
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலாவை, சுற்றுச்சூழல், பெருங்கடல் மற்றும் மீன்வளத்திற்கான ஐரோப்பிய ஆணையர் திரு. வெர்ஜினிஜஸ் சின்கேவிசியஸ் தலைமையிலான ஐரோப்பிய ஒன்றிய பிரதிநிதிகள் நேற்று புதுதில்லியில் சந்தித்தனர். மீன்வளம் மற்றும் நீர்வாழ் உயிரின வளர்ப்பு தொடர்பான பல்வேறு இருதரப்பு பிரச்சினைகள் குறித்து விவாதிக்கப்பட்டது.
ஐரோப்பிய ஒன்றியத்தின் வேண்டுகோளுக்கு இணங்க, துறைமுக நடவடிக்கை ஒப்பந்தம், உலக வர்த்தக அமைப்பில் மீன்வள மானியப் பிரச்சினைகள், இந்தியப் பெருங்கடல் சூரை மீன் ஆணையம் , 'கடல் மற்றும் மீன்வளம், மீன்பிடித்தல் மற்றும் சந்தை அணுகல் தொடர்பான பிரச்சினைகள் போன்ற முக்கியமான விஷயங்களில் ஈடுபட இரு தரப்பினரும் ஒப்புக்கொண்டனர்.
ஐரோப்பிய ஒன்றியத்தின் எல்லை ஆய்வு மையத்தில், இந்திய வளர்ப்பு இறால்களை பரிசோதிப்பதற்கான மாதிரி அதிர்வெண்ணை தற்போதைய 50% லிருந்து முந்தைய அளவான 10% ஆக குறைத்தல், பட்டியலிடப்படாத மீன் நிறுவனங்களை மீண்டும் பட்டியலிடுதல், இந்தியாவில் இருந்து ஐரோப்பிய ஒன்றியத்திற்கு நீர்வாழ் உயிரின இறால்களை ஏற்றுமதி செய்ய புதிதாக பட்டியலிடப்பட்ட மீன் நிறுவனங்களுக்கு அனுமதி வழங்குதல் தொடர்பான விஷயங்களில் இந்திய தரப்பு ஐரோப்பிய ஒன்றியத்தின் கவனத்தை ஈர்த்தது.
மேலும், மே 2021 இல் இந்திய-ஐரோப்பிய ஒன்றிய தலைவர்கள் உச்சிமாநாட்டின் போது ஐரோப்பிய ஒன்றியம் மற்றும் அதன் உறுப்பு நாடுகளுக்கு விடுக்கப்பட்டஅழைப்பின் தொடர்ச்சியாக இந்தோ - பசிபிக் பெருங்கடல் முன்முயற்சியின்  எந்தவொரு அமைப்பிலும் சேருமாறு ஐரோப்பிய ஒன்றியத் தரப்பு கேட்டுக் கொள்ளப்பட்டது.
இந்த நிகழ்ச்சியில் மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல்.முருகன், செயலாளர் டாக்டர் அபிலக்ஷ் லிகி மற்றும் மீன்வளத்துறை, கால்நடை பராமரிப்பு மற்றும் பால்வளத்துறை மூத்த அதிகாரிகள், வெளியுறவு அமைச்சகம் மற்றும் இந்திய ஏற்றுமதி ஆய்வு கவுன்சில் பிரதிநிதிகள் கலந்து கொண்டனர்.
பாதுகாப்பு அமைச்சகம்
குடியரசு தின கொண்டாட்டங்கள் 2023: நேதாஜி சுபாஷ் சந்திர போஸின் 126வது பிறந்தநாளைக் குறிக்கும் வகையில் ஜனவரி 23 , 24 தேதிகளில் புதுதில்லியில் ராணுவத்தின் வீர, தீர செயல் மற்றும் பழங்குடியினர் நடன விழா நடைபெறவுள்ளது
குடியரசு தின கொண்டாட்டங்கள் 2023-ன் ஒரு பகுதியாகயாவும், நேதாஜி சுபாஷ் சந்திர போஸின் 126 வது பிறந்த நாளைக் குறிக்கும் வகையிலும், பராக்ரம் திவாஸ்-‘பராக்கிரம தினம்’ கொண்டாடப்படுகிறது. புதுதில்லியில் 2023, ஜனவரி 23, 24 தேதிகளில் இந்திய ராணுவத்தினரின் வீர, தீர சாகச நிகழ்ச்சிகள் மற்றும் பழங்குடியின கலாச்சாரத்தின் அழகை வெளிப்படுத்தும் பல்வேறு நிகழ்வுகள் நடைபெற உள்ளன. குறிப்பாக அங்குள்ள ஜவஹர்லால் நேரு அரங்கத்தில் பழங்குடியினர் நடன விழாவான 'ஆதி ஷௌர்யா - பர்வ் பராக்ரம் கா' நடைபெறும்.
இந்த 2-நாள் நிகழ்வின் நிறைவு விழாவில், பிரபல பாடகர் திரு கைலாஷ் கேரின் நிகழ்ச்சி நடைபெறுகிறது.
இந்த விழாவின் நோக்கம், நம் நாட்டில் வாழ்ந்த நெஞ்சுரமிக்கவர்களின் தியாகங்களை நினைவுகூருவதும், இந்தியாவை மிகவும் தனித்துவமாகவும், பன்முகத்தன்மையுடனும் இருப்பதற்கு காரணமான அதன் செழுமையான கலாச்சார பாரம்பரியத்தை கொண்டாடுவதாகும்.
நேதாஜி சுபாஷ் சந்திர போஸின் வீரத்தை கொண்டாடுவதே இதன் முக்கிய நோக்கமாகும்.
இந்தியாவின் உண்மையான உணர்வைத் தழுவி, வலுவான மற்றும் வளமான ‘புதிய இந்தியாவை’ உருவாக்குவதற்கான உறுதிப்பாட்டை புதுப்பிக்க,
பாதுகாப்பு அமைச்சகம் மற்றும் பழங்குடியினர் விவகாரத்துறை அமைச்சகம் இணைந்து இந்த நிகழ்வை ஏற்பாடு செய்துள்ளன. மேலும் இதில் இந்திய கடலோர காவல்படை ஒருங்கிணைப்பு அமைப்பாக செயல்படுகிறது.
அறிவியல் மற்றும் தொழில்நுட்பத்துறை
அறிகுறியற்ற கொவிட்-19 தொற்றைப் பரிசோதிக்கும் கருவிகளை உருவாக்கும் ஸ்டார்ட் அப் நிறுவனத்துக்கு அறிவியல் மற்றும் தொழில்நுட்பத் துறை நிதி, தடுப்பு மருந்து உற்பத்திக்கும் தீவிர முயற்சி
கோவிட்-19 தொற்று பரவலால் ஏற்பட்டுள்ள நெருக்கடியான நிலையில், அறிகுறியற்ற தொற்றைக் கண்டறிவதற்கான பரிசோதனைக் கருவிகளை உருவாக்கவும், தடுப்பு மருந்தைக் கண்டுபிடிக்கவும், மத்திய அறிவியல் மற்றும் தொழில்நுட்பத் துறை , ஸீகல் பயோ சொலுசன்ஸ் என்ற புதிய ஸ்டார்ட் அப் நிறுவனத்துக்கு நிதியுதவி அளிக்க முடிவு செய்துள்ளது.
இந்த நிறுவனம் உருவாக்கியுள்ள தீவிர வைரோசம் தொழில்நுட்பம் ஏவிடி, தடுப்பு மருந்து தயாரிக்கவும், நோய் எதிர்ப்பு சக்தியை அதிகரிக்கும் ஊக்குவிப்பானாக செயல்படும். இது மிகவும் பயனுள்ளதாக இருக்கும். இந்த ஏவிடி தளம் புதுமையான, தீங்கு விளைவிக்காத, பொருளாதார ரீதியில் சாதகமான விதத்தில் நோய்க்கிருமியை எதிர்க்கும் ஆன்டிஜென்களை உருவாக்கப் பயன்படும். இந்த தொழில்நுட்பம், கோவிட்-19 தொற்றைத் தடுக்கும் மருந்தைத் தயாரிக்கவும், தொற்றைக் கண்டறியும் எலிசா சோதனைக் கருவிகளை உருவாக்கவும் பயன்படுத்தப்படும்.
சோதனைக் கருவிகள் வரும் ஆகஸ்ட் மாத இறுதிக்குள் களச்சோதனைக்கு தயாராகி விடும் என்றும், 10 முதல் 11 மாத காலத்தில் அங்கீகாரம் பெற்றுவிடும் என்றும் தயாரிப்பு நிறுவனம் எதிர்பார்க்கிறது. மறுபுறம், ஏவி தடுப்பு மருந்து தயாரிக்க அதிக காலம் பிடிக்கும் என எதிர்பார்க்கப்படுகிறது. இருப்பினும், தற்போதைய அவசர நிலையைக் கருத்தில் கொண்டு, 80 நாட்களுக்குள் அதற்கான ஆதார வேலைகளை முடித்து, 18 முதல் 20 மாதங்களுக்குள் ஆய்வுக்கூடத்தில் உருவாக்கம் மற்றும் முதல்கட்ட சோதனையை நிறைவு செய்ய நிறுவனம் திட்டமிட்டுள்ளது.
(Visitor Counter : 201
நிலக்கரி அமைச்சகம்
நிலக்கரி விற்பனைக்கான ஏல நடைமுறைகளுக்கு சிறப்பான வரவேற்பு
நிலக்கரி விற்பனைக்காக நிலக்கரிச் சுரங்கங்கள்  சட்டம், சுரங்கங்கள் மற்றும் கனிமங்கள் மேம்பாட்டு ஒழுங்குமுறைச் சட்டம் ஆகியவற்றின் கீழ் நிலக்கரி சுரங்கங்களில் ஏல நடைமுறையை மத்திய நிலக்கரி அமைச்சகத்தால் நியமிக்கப்பட்ட முகமை கடந்த மார்ச் 25 அன்று தொடங்கியது. ஆற்றல் மிகுந்த நிலக்கரிச் சந்தை, பொருளாதார வளர்ச்சிக்கு, ஊக்குவிப்பு மற்றும் வேலை வாய்ப்பை உருவாக்கும் வகையில், இந்திய நிலக்கரித் துறையில் செயல்திறன், போட்டித் தன்மை ஆகியவற்றை மேம்படுத்தித் தனியார் துறையும் பங்கேற்கும் வகையில் நிலக்கரியின் விற்பனைக்காக ஏலத்தின் இரண்டாவது கட்டம் நடைபெறவுள்ளது.
இதில் பங்கேற்பதற்காக ஏராளமானோர் விருப்பம் தெரிவித்து வருகின்றனர். இதுநாள் வரை குறிப்பிட்ட 50 சுரங்கங்களுக்கான ஒப்பந்தங்கள் பெறப்பட்டுள்ள நிலையில், ஏராளமானோர் இணையதளத்தின் வாயிலாக முன்பதிவு செய்து ஒப்பந்தங்களை வாங்கி வருகின்றனர்.
இந்தியாவின் பல்வேறு மாநிலங்களில் பொதுமுடக்கம் முடிவுக்கு வந்தபிறகு விருப்பம் உடையவர்கள் சம்பந்தப்பட்ட சுரங்கங்களை நேரில் சென்று காண்பதற்கு ஏதுவாக ஒப்பந்தப்புள்ளிகள் சமர்ப்பிப்பதற்கான தேதி நீட்டிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719625
-----
(Visitor Counter : 106
பாதுகாப்பு அமைச்சகம்
ராணுவத் தளபதிகள் உச்சிமாநாடு
ஏப்ரல் 17 முதல் 21 வரை நடைபெற்ற ராணுவத் தளபதிகள் உச்சிமாநாட்டில் கேந்திர, பயிற்சி, மனிதவள மேம்பாடு, நிர்வாகம் உள்ளிட்ட பரதரப்பட்ட விஷயங்கள் குறித்தும், எதிர்காலத்திற்கு ஏற்றவாறு ராணுவத்தை வடிவமைக்கும் முக்கிய முடிவுகள் பற்றியும் விவாதிக்கப்பட்டது. காணொலிக் காட்சி வாயிலாகவும், நேரடியாகவும் முதன்முறையாக இந்த மாநாடு நடைபெற்றது.
தற்போதைய மற்றும் வளர்ந்துவரும் பாதுகாப்பு சூழல்கள் குறித்தும், இந்திய ராணுவத்தின் தயார்நிலை குறித்தும் ராணுவத் தளபதிகளும், மூத்த நிர்வாகிகளும் ஆய்வு செய்தனர். கடந்த ஜனவரி மாதம் அறிவிக்கப்பட்ட “மாற்றத்திற்கான ஆண்டு” என்பதன் ஒரு பகுதியாக நவீனமயமாக்கல் மற்றும் தொழில்நுட்பத்தின் இடையீடு, மனித வள மேம்பாடு, கூட்டு முயற்சி மற்றும் ஒருங்கிணைப்பு உள்ளிட்ட முக்கிய துறைகளில் ஏற்பட்டு வரும் மாற்றத்தின் முன்னேற்றம் குறித்து விவாதிக்கப்பட்டது.
அக்னிபத் திட்டத்தை திறம்பட அமல்படுத்தும் பணிகள் குறித்து விரிவாக ஆலோசிக்கப்பட்டது. படைவீரர்கள் மற்றும் முன்னாள் ராணுவ வீரர்களின் நலனுக்காக ஏராளமான நலத்திட்டங்களையும், முன்முயற்சிகளையும் அறிமுகப்படுத்த கூட்டத்தின் போது முடிவு செய்யப்பட்டது. நவீன தகவல் தொடர்பு அமைப்புமுறையின் மீது சார்பு அதிகரித்திருக்கும் வேளையில், பாதுகாப்பான இணைப்புகளை உறுதி செய்வதற்கான சைபர் நிர்வாக பிரிவை விரைவில் தொடங்கவும் முடிவு செய்யப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1920110
பிரதமர் அலுவலகம்
பத்ம விருது பெற்ற திரு.பிரன் குமார் பசக் வழங்கிய பரிசுக்கு பிரதமர் நன்றி
பிரதமர் திரு.நரேந்திர மோடி, பிரபல நெசவாளரும், பத்ம விருது பெற்றவருமான திரு.பிரன் குமார் பசக்-உடனான தமது கலந்துரையாடலை நினைவு கூர்ந்துள்ளதுடன் அவர் அளித்த பரிசுக்கு நன்றி தெரிவித்துள்ளார்.
பிரதமர் வெளியிட்டுள்ள டுவிட்டர் செய்தியில் கூறியிருப்பதாவது:
“திரு.பிரன் குமார் பசக் மேற்கு வங்க மாநிலம் நாடியாவைச் சேர்ந்தவர். மிகச் சிறந்த நெசவாளரான அவர், இந்திய வரலாறு மற்றும் கலாச்சாரத்தில் பல்வேறு அம்சங்களை தாம் உருவாக்கிய சேலைகளில் சித்தரித்துள்ளார். பத்ம விருது பெற்றவர்களுடன் கலந்துரையாடிய போது அவர் எனக்கு அளித்த பரிசை நான் போற்றி மகிழ்கிறேன்”.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.68 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 16,29,137 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 38,293 கொவிட் சிகிச்சை பெறுபவர்கள் எண்ணிக்கை 0.09 சதவீதமாக உள்ளது.
குணமடைந்தோர் விகிதம் தற்போது 98.73 சதவீதம்
கடந்த 24 மணி நேரத்தில் 5,069 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,24,164 என அதிகரித்துள்ளது.
கடந்த 24 மணி நேரத்தில் 3,805 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.53 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,95,416 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1863994
ரசாயனம் மற்றும் உரங்கள் அமைச்சகம்
2022-ஆம் ஆண்டு உரத்துறை செயல்பாடுகள் குறித்த கண்ணோட்டம்
இந்த ஆண்டு யூரியா மானியத்திட்டம், ஊட்டச்சத்து தொடர்பான மானியத் திட்டம் மற்றும் நேரடி மானிய பரிமாற்றத்திட்டம் போன்ற உரத்துறை தொடர்பான திட்டங்கள் செயல்படுத்தப்பட்டு வருகிறது. ஒரே தேசம், ஒரே உரம் திட்டத்தின் கீழ் விவசாயிகளுக்கு தேவைப்படும் சரியான நேரத்திற்கு உரங்களை வழங்குதல் மற்றும் சந்தையில் எந்த வகையான உரங்களை வாங்குதல் என்பதில் விவசாயிகளுக்கு இருக்கும் குழப்பத்தை நீக்குதல் போன்ற நடவடிக்கைகள் மேற்கொள்ளப்படுகின்றன. அதாவது பல்வேறு நிலைகளில் உள்ள உர விநியோக சில்லறை விற்பனை நிலையங்களை ஒரே குடையின் கீழ் கொண்டுவரப்பட்டுள்ளது. பிரதமரின் கிசான் சம்ரிதி கேந்திரா திட்டத்தின் கீழ், மாவட்ட அளவில் சுமார் 600 சில்லறை விற்பனை நிலையங்கள் ஒருங்கிணைக்கப்பட்டு விவசாயம் தொடர்பான அனைத்து சேவைகளும் வழங்கப்படுகிறது. பிரதமரின் உர மானியத் திட்டத்தின் கீழ் ஒரே தேசம், ஒரே உரம் செயல்படுத்தப்பட்டு வருகிறது.
விவசாயிகளுக்கு உரங்கள், விரைவாக கிடைப்பதற்கு சிறப்பு நடவடிக்கைகள் மேற்கொள்ளப்பட்டு வருகிறது. மாநிலங்களுக்கு இடையே உரக்கையிருப்புகளை தெரிந்துகொள்வதற்காக வாரந்திர காணொலிக் கூட்டத்தை உரத்துறை நடத்துகிறது. உரப்பற்றாக்குறை ஏற்பட்டால், உரம் உற்பத்தி நிறுவனங்கள் மற்றும் இந்திய ரயில்வேத்துறை ஆகியவைகள் இணைந்து தட்டுப்பாட்டை நீக்கும் தேவையான நடவடிக்கைகளை மேற்கொள்ள வேண்டும் என்று அறிவுறுத்தப்பட்டுள்ளது. மாநில அரசுகளும், கையிருப்பு உரநிலை குறித்தத் தகவல்களை தயார் நிலையில் வைத்திருக்க வேண்டும். இறக்குமதி செய்யப்பட்ட உரங்கள், முறையாக விநியோகம் செய்யப்படுகிறதா என்பது கண்காணிக்கப்படுகிறது. இது சம்பந்தமாக நாள் தோறும், மாநிலங்கள், உரஉற்பத்தி நிறுவனங்கள் மற்றும் ரயில்வேத்துறை ஆகியவற்றுடன் தொடர் கலந்தாய்வு நடைபெறும்.
சமீபத்தில் மத்திய அரசு நானோ யூரியா உற்பத்திக்கு அனுமதி அளித்துள்ளதையடுத்து பயிர் பாதுகாப்பு நடவடிக்கைகளில், மிகப் பெரிய மாற்றம் ஏற்பட்டுள்ளது. இந்த வகை யூரியா பயன்படுத்தப்படும் போது பயிர் மகசூலில் 8 சதவீதம் உயர்வு கண்டுள்ளது என்பதை இந்திய விவசாய ஆராய்ச்சி கவுன்சில் கண்டறிந்துள்ளது. கடந்த 2021ஆம் ஆண்டு ஆகஸ்ட் 1-ம் தேதி நானோ யூரியா உரம் வர்த்தக உற்பத்தி தொடங்கப்பட்டது. வரும் 2025-ஆம் ஆண்டில் 8 யூரியா உற்பத்தி நிலையத்திலிருந்து ஆண்டு ஒன்றுக்கு சுமார் 44 கோடி நானோ யூரியா பாட்டில்கள் தயார் செய்யப்படும் நிலை ஏற்படும் என்று எதிர்பார்க்கப்படுகிறது. இந்த ஆண்டு டிசம்பர் 3-ம் தேதி வரையில், சுமார் 5.12 கோடி பாட்டில்கள் தயாரிக்கப்பட்டு விநியோகிக்கப்பட்டுள்ளது என்பது குறிப்பிடத்தக்கது. அதில் விவசாயிகளுக்கு 4.07 கோடி பாட்டில்கள் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1886054
பிரதமர் அலுவலகம்
இஸ்ரேலில் இந்திய சமூகத்தினர் மத்தியில் பிரதமர் உரை
இஸ்ரேலின் டெல்அவிவ் நகரில் புதன்கிழமை நடைபெற்ற நிகழ்ச்சியில், இந்திய சமூகத்தினர் மத்தியில் பிரதமர் திரு.நரேந்திர மோடி உரையாற்றினார்.
இஸ்ரேலுக்கு இந்தியப் பிரதமர் பயணம் மேற்கொண்டது இதுவே முதல்முறை என்று குறிப்பிட்டு, அவர் தனது பேச்சைத் தொடங்கினார். மேலும், இதற்கு இந்தியா சுதந்திரமடைந்து நீண்டகாலமான 70 ஆண்டுகள் பிடித்துள்ளதாகவும் அவர் தெரிவித்தார்.
தனது பயணம் முழுமைக்கும் சிறப்பான வரவேற்பையும், கவுரவத்தையும் அளித்ததற்காக இஸ்ரேல் பிரதமர் பெஞ்சமின் நேதன்யாஹூ-வுக்கு பிரதமர் நன்றி தெரிவித்துக் கொண்டார்.
இரு நாடுகளுக்கும் இடையே தூதரக உறவு ஏற்பட்டு, 25 ஆண்டுகள் மட்டுமே ஆனபோதிலும், இந்தியாவுக்கும், இஸ்ரேலுக்கும் இடையேயான பந்தம், பல நூற்றாண்டுகளாக இருப்பதாக அவர் தெரிவித்தார். இந்திய இஸ்லாமிய ஞானியான  புனித பாபா ஃபரித், ஜெருசலேமுக்கு 13-ம் நூற்றாண்டிலேயே வந்து, குகையில் தியானம் செய்ததாக தன்னிடம் கூறினார்கள் என்று பிரதமர் குறிப்பிட்டார்.
இந்தியா-இஸ்ரேல் இடையேயான நல்லுறவு என்பது பாரம்பரியம், கலாச்சாரம், நம்பிக்கை மற்றும் நட்புரீதியிலானது என்று பிரதமர் விவரித்தார். இந்தியா மற்றும் இஸ்ரேலில் கொண்டாடப்படும் திருவிழாக்கள் ஒரே மாதிரியானவை என்றும் பிரதமர் குறிப்பிட்டார். இதை விவரிக்கும் வகையில், ஹோலி மற்றும் புனிம்; தீபாவளி மற்றும் ஹனுக்கா பண்டிகைகளை அவர் குறிப்பிட்டார்.
இஸ்ரேலின் அற்புதமான தொழில்நுட்ப வளர்ச்சியையும், வீரம் மற்றும் உயிர்த்தியாகம் செய்வதில் நீண்டகால பாரம்பரியத்தையும் பிரதமர் குறிப்பிட்டார். முதலாவது உலகப் போரின்போது, இஸ்ரேலின் ஹைஃபா நகருக்கு சுதந்திரம் பெற்றுத் தருவதில், இந்திய வீரர்கள் முக்கியப் பங்காற்றியதை திரு.நரேந்திர மோடி நினைவுகூர்ந்தார். இந்தியா மற்றும் இஸ்ரேலில் இந்திய யூத சமூகத்தினரின் மிகப்பெரும் பங்களிப்பையும் பிரதமர் குறிப்பிட்டார்.
இஸ்ரேலின் புத்தாக்க உணர்வுகளை பிரதமர் வெகுவாக பாராட்டினார். புவி-அனல் மின்சாரம், சூரியமின் தகடுகள், வேளாண்-உயிரி தொழில்நுட்பம் மற்றும் பாதுகாப்புத் துறைகளில் இஸ்ரேல் மிகப்பெரும் வளர்ச்சி பெற்றிருப்பதையும் பிரதமர் குறிப்பிட்டார்.
இந்தியாவில் அண்மைக்காலமாக மேற்கொள்ளப்பட்டுவரும் சீர்திருத்தங்களை மேலோட்டமாக பிரதமர் எடுத்துரைத்தார். ஜிஎஸ்டி-யை நடைமுறைப்படுத்தியது, இயற்கை வளங்களை ஏல முறையில் ஒதுக்கீடு செய்தது, காப்பீடு மற்றும் வங்கித் துறை சீர்திருத்தங்கள் மற்றும் திறன் மேம்பாடு உள்ளிட்டவற்றை அவர் குறிப்பிட்டார். விவசாயிகளின் வருமானத்தை 2022-ம் ஆண்டுக்குள் இரண்டு மடங்காக்க அரசு இலக்கு நிர்ணயித்திருப்பதாக அவர் தெரிவித்தார். இந்தியாவில் இரண்டாவது பசுமைப்புரட்சியை ஏற்படுத்த இஸ்ரேலுடனான நட்புறவு, உந்துவிசையாக இருக்கும் என்று அவர் தெரிவித்தார். இந்தியா-இஸ்ரேல் இடையேயான எதிர்கால உறவுக்கு அறிவியல், புத்தாக்கம், ஆராய்ச்சி ஆகியவை அடிப்படையாக இருக்கும் என்று பிரதமர் தெரிவித்தார்.
மும்பையில் நவம்பர் 26-ல் தீவிரவாதிகள் நடத்திய தாக்குதலின்போது உயிர்பிழைத்த மோசே ஹோல்ட்பெர்க்-கை முன் தினம் தான் சந்தித்துப் பேசியதை பிரதமர் நினைவுகூர்ந்தார்.
இஸ்ரேலில் கட்டாய ராணுவ சேவையை முடித்திருந்தாலும், இஸ்ரேலில் வாழும் இந்திய சமூகத்தினருக்கு வெளிநாடு வாழ் இந்தியர் அட்டைகள் வழங்கப்படும் என்று உறுதியளித்தார். இஸ்ரேலில் இந்திய கலாச்சார மையம் ஒன்று அமைக்கப்படும் என்று அவர் தெரிவித்தார். டெல்லி, மும்பை, டெல்அவிவ் இடையே நேரடி விமான சேவை, விரைவில் தொடங்கப்படும் என்றும் பிரதமர் திரு.நரேந்திர மோடி தெரிவித்தார்.
எஃகுத்துறை அமைச்சகம்
சேலம் உருக்காலை பங்கு விலக்கல்
பொருளாதார விவகாரங்களுக்கான மத்திய அமைச்சரவைக் குழு 27.10.2016 அன்று நடைபெற்ற கூட்டத்தில், இந்தியாவின் உருக்கு ஆணையத்தின் சேலம் உருக்காலையின் பங்கு விலக்கலுக்கான ஒப்புதலை கொள்கை அளவில் வழங்கியது. பங்குகளை வாங்குவதற்கான ஆர்வம் உள்ளவர்களை ஈர்ப்பதற்கான அறிவிக்கை 04.07.2019 அன்று வெளியிடப்பட்டது. பல நிறுவனங்களிடமிருந்து இதற்கான விண்ணப்பங்கள் பெறப்பட்டுள்ளன. பரிவர்த்தனை இன்னும் செயல்பாட்டில் உள்ள நிலையில், தற்போது, இரண்டாம் நிலைக்கு வந்துள்ளது.
சேலம் உருக்காலையின் பங்கு விலக்கலுக்கு தமிழக அரசின் ஒப்புதல் பெறப்படவில்லை.
தற்போதுள்ள ஊழியர்கள் மற்றும் பங்குதாரர்களின் நியாயமான கவலைகள், பங்கு விலக்கல் செயல்பாட்டின் போது தகுந்த முறையில் கவனிக்கப்பட்டு வருகின்றன.
இத்தகவலை மத்திய உருக்கு மற்றும் ஊரக வளர்ச்சித்துறை இணை அமைச்சர் திரு ஃபக்கன் சிங் குலாஸ்தே மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
பெண்கள் மற்றும் குழந்தை நலன் அமைச்சகம்
குழந்தை பாதுகாப்பு சேவைகள் திட்டம்
குழந்தை பாதுகாப்பு சேவைகள் திட்டத்தின்கீழ், மாநிலங்கள் மற்றும் யூனியன் பிரதேசங்களுக்கு தேவையின் அடிப்படையில் நிதி ஒதுக்கப்படுவதாகவும், அவற்றை அம்மாநிலங்கள் பயன்படுத்திக் கொள்வதாகவும், மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி சுபின் இரானி கூறியுள்ளார்.
மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ள அவர், மேலும் கூறியிருப்பதாவது, குழந்தைகள் பாதுகாப்பு சேவைகள் திட்டத்தின்கீழ், 2018-19 ஆம் ஆண்டில் ரூ.915.69 கோடி, 2019-20-ல் ரூ.865.83 கோடி, 2020-21-ல் ரூ.856.65 கோடி நிதி ஒதுக்கப்பட்டுள்ளது.
குழந்தைகள் பாதுகாப்பு மற்றும் மேம்பாட்டு முன்முயற்சிகளை மேற்கொள்ளும் நோக்கத்துடன் மத்திய மகளிர் மற்றும் குழந்தைகள் மேம்பாட்டு அமைச்சகம், வாத்சல்ய இயக்கத்தை நடைமுறைப்படுத்தி வருகிறது. நெருக்கடியான சூழலில் குழந்தைகளுக்கு ஆதரவு வழங்குவது, பல்வேறு பின்புலன்களுடன் வளரும் குழந்தைகளுக்கு முழுமையான மேம்பாட்டுக்கு தீர்வுகளை ஏற்படுத்துவது, புதுமையான தீர்வுகளை வழங்குவது போன்றவை இந்த திட்டத்தின் நோக்கமாகும்.
மேலும், அனைத்து மாநிலங்கள் மற்றும் யூனியன் பிரதேசங்களை அமைச்சகம் அவ்வப்போது தொடர்பு கொண்டு, குழந்தைகள் பாதுகாப்பு சேவைகளை தடங்கலின்றி தொடர்ந்து வழங்குவதற்கான வழிகாட்டு நெறிமுறைகளையும் அறிவுரைகளையும் வழங்கி வருகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2011 முதல் 2021 வரை 27 சதவீதத்திற்கும் மேற்பட்ட இதரப்பிற்படுத்தப்பட்ட வகுப்பி்னர் நேரடியாக பணியமர்த்தப்பட்டுள்ளதாக மத்திய அமைச்சர் டாக்டர் ஜிதேந்திர சிங் கூறினார்
2011 முதல் 2021 வரை 27 சதவீதத்திற்கும் மேற்பட்ட இதரப்பிற்படுத்தப்பட்ட வகுப்பி்னர் நேரடியாக பணியமர்த்தப்பட்டுள்ளதாக மத்தியப் பணியாளர் நலன், பொதுமக்கள் குறைதீர்ப்பு மற்றும் ஓய்வூதியத்துறை அமைச்சர் டாக்டர் ஜிதேந்திர சிங் கூறினார்.
இது குறித்து மாநிலங்களவையில் இன்று எழுத்துபூர்வமாக பதில் அளித்த டாக்டர் ஜிதேந்திர சிங், மத்திய அரசின் பல்வேறு அமைச்சகங்கள், துறைகள் அளித்த தகவலின்படி இந்த விவரங்கள் வெளியிடப்பட்டுள்ளதாக தெரிவித்தார். காலிப்பணியிடங்களை நிரப்பும் பணி தொடர்ந்து நடைபெற்று வருவதாகவும் அவர் கூறினார்.